钦定古今图书集成/明伦汇编/氏族典/第096卷 > 苏民
## 钦定古今图书集成/明伦汇编/氏族典/第096卷 > 苏民

按《陕西通志》：“民字天秀，泰州人。弘治中进士，授榆次知县。榆次健讼，且善谤，人难之。民廉以持己，讼息谤
弭。征为兵部主事，时逆瑾擅权，构之落职为梓潼驿
丞，毅然就道，履任尽职。时蛮人叛，抚院李公进剿，民
领兵从之，斩获甚多，辞不居功。亡何，瑾诛，复官工部
主事，改吏部，历四司文选郎中，澄别流品，衡平镜明”，
特有清誉。升太常卿，转南京太仆马政修举，召改光
禄撙，节财费岁万计。寻升工部右侍郎，改南京兵部。
考满，例当给由，道经榆次。榆次为旧治，父老百姓万
人要迎入县，遮道不得行。入京，补刑部右侍郎，甫两
月疾卒。